Willy Caballero

Wilfredo Daniel Caballero Lazcano (sündinud 28. septembril 1981 Santa Elenas) on Argentina jalgpallur, väravavaht. 2021. aastast mängib ta Inglismaa Premier League'i klubis Southampton.

Suurema osa klubikarjääri esimesest poolest mängis ta Hispaania klubides Elche ja Malaga. Aastatel 2014–2017 mängis ta Inglismaa kõrgliiga klubis Manchester City ja 2017–2021 Chelseas.

 Koondisekarjäär 
2001. aasta tuli ta Argentina alla 20-aastaste koondisega juunioride maailmameistriks.

Ta kuulus Argentina olümpiameeskonda 2004. aasta suveolümpiamängudel Ateenas. Argentina meeskond tuli turniiril olümpiavõitjaks.

Caballero valiti Argentina koondisse 2005. aasta FIFA konföderatsioonide karikaturniiriks, kuid üheski mängus ta platsile ei pääsenud. Argentina sai turniiril teise koha.

Argentina rahvuskoondises tegi Caballero debüüdi alles 36-aastaselt 23. märtsil 2018 sõprusmängus Itaalia vastu."Con goles de Banega y Lanzini, y sin Messi, Argentina le ganó 2–0 a Italia". La Nación. 23.3.2018. Vaadatud 7.6.2018 Ta kuulus Argentina koondisse 2018. aasta maailmameistrivõistlusteks."World Cup 2018: Messi and Aguero in Argentina squad but Icardi out". BBC Sport. 21.5.2018. Vaadatud 7.6.2018

Saavutused
Boca Juniors
Primera División: Apertura 2003
Copa Libertadores: 2003
Intercontinental Cup: 2003

Manchester City
 Football League Cup: 2015–16

Chelsea
FA Cup: 2017–18
UEFA Meistrite Liiga: 2020–21
UEFA Euroopa Liiga: 2018–19

 Viited 

Kategooria:Argentina jalgpallurid
Kategooria:Boca Juniorsi mängijad
Kategooria:Elche CF mängijad
Kategooria:Málaga CF mängijad
Kategooria:Manchester City mängijad
Kategooria:Chelsea FC mängijad
Kategooria:Southampton FC mängijad
Kategooria:La Liga mängijad
Kategooria:Premier League'i mängijad
Kategooria:Sündinud 1981